《书座右》
宋代·张绎

凡语必忠信，凡行必笃敬。饮食必慎节，字画必楷正。

容貌必端必，衣冠必肃整。步履必安详，居处必正静。

作事必谋始，出言必顾行。常德必固持，然诺必重应。

见善如己出，见恶如己病。凡此十四者，我皆未深省。

书此当座隅，朝夕视为警。

作者简介：河南寿安人，字思叔。佣力于市，后发愤力学，遂以文名。受业于程颐，颐赏其颖悟，尝称晚得二士，即谓绎与尹焞。未及仕而卒。